ທໍານຽບຂາວເປີດເຜີຍ ເງິນເດືອນຂອງພະນັກງານ
ເງິນ​ເດືອນ​ປະ​ຈໍາ​ປີ​ນີ້ ​ສໍາ​ລັບ​ພະນັກງານ 454 ຄົນຂອງ​ທໍານຽບຂາວ​​ ຈະ​ຕົກ​​ເປັນ 37 ລ້ານ​ກັບ 1 ແສນດອລ​ລາ ໂຮມທັງຂອງທ່ານໂອບາມາ 4 ແສນ ດອລລາ.
ລາຍງານປະຈໍາປີຂອງທໍານຽບຂາວ ວ່າດ້ວຍເງິນເດືອນຂອງພວກພະນັກງານໃນທໍາ ນຽບຂາວສະແດງໃຫ້ເຫັນວ່າ ພະນັກງານ 21 ຄົນຈະໄດ້ຮັບເງິນເດືອນຫລາຍທີ່ສຸດ 172 ພັນ 200 ດອລລາຕໍ່ປີສໍາລັບປີນີ້ ພວກທີ່ໄດ້ເງິນເດືອນຫລາຍກວ່າໝູ່ເຫລົ່ານີ້ ແມ່ນຮວມທັງທ່ານນາງ Valerie Jarrett ທີ່ປຶກສາຂັ້ນອາວຸໂສ ທ່ານ William Daley ຫົວໜ້າກອງເລຂາປະຈໍາທໍານຽບຂາວ ແລະທ່ານ Jon Favreau ຜູ້ອໍານວຍການຝ່າຍຂຽນຄໍາປາໄສໃຫ້ປະທານາທິບໍດີ ລາຍງານຂອງທໍານຽບຂາວທີ່ເປີດເຜີຍໃຫ້ປະຊາຊົນຮູ້ໃນວັນສຸກຜ່ານມາ ສະແດງໃຫ້ ເຫັນວ່າ ເງິນເດືອນປະຈໍາປີນີ້ ສໍາລັບພວກພະນັກງານທັງໝົດ 454 ຄົນຂອງທໍານຽບ ຂາວ ຈະຕົກເປັນ 37 ລ້ານກັບ 1 ແສນ ດອລລາ ຫລາຍກວ່າ 1 ສ່ວນ 3 ຂອງພະ ນັກງານທັງໝົດ ຈະໄດ້ ຮັບເງິນຫລາຍກວ່າ 1 ແສນດອລລາຕໍ່ປີ ແລະຜູ້ທີ່ໄດ້ເງິນເດືອນ ຕໍ່າສຸດ ແມ່ນ 41 ພັນດອລລາຕໍ່ປີ ປະທານາທິບໍດີໂອມາບາ ໄດ້ວາງກໍານົດບໍ່ໃຫ້ຂຶ້ນເງິນເດືອນສໍາລັບພວກພະນັກງານທີ່ ໄດ້ຮັບເງິນເດືອນຫລາຍກວ່າ 1 ແສນດອລລາຕໍ່ໄປ ຫລັງຈາກທ່ານໄດ້ຂຶ້ນດໍາລົງຕໍາ ແໜ່ງໃນທໍານຽບຂາວ ເງິນເດືອນປະຈໍາປີຂອງປະທານາທິບໍດີໂອບາມາເອງນັ້ນ ແມ່ນ 4 ແສນດອລລາຕໍ່ປີ ລັດສະພາສະຫະລັດບັງຄັບໃຫ້ທໍານຽບຂາວຕ້ອງເຮັດລາຍງານປະຈໍາປີແຈ້ງໃຫ້ສະພາ ຮູ້ວ່າ ພະນັກງານໃນທໍານຽບຂາວແຕ່ລະຄົນໄດ້ເງິນເດືອນປະຈໍາປີເທົ່າໃດ ລັດຖະບານໂອບາມາໄດ້ແຈ້ງຂ່າວເງິນເດືອນຂອງພວກພະນັກງານປະຈໍາທໍານຽບຂາວ ໃຫ້ຮູ້ໃນອິນເຕີແນັດໃນແຕ່ລະປີ